
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

R E P U B L I K A    H R V A T S K A
R J E Š E N J E

[bookmark: OLE_LINK3][bookmark: OLE_LINK2]	Trgovački sud u Rijeci, po stečajnom sucu Veri Jelenović, u prethodnom postupku nad dužnikom A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501, dana 7. prosinca 2017. 
r i j e š i o  j e

I. Privremenom stečajnom upravitelju Borisu Debeliću, OIB: 14888255196, Rastočine 3, Rijeka, određuje se jednokratna nagrada za poslove obavljene u prethodnom postupku u iznosu od 4.000,00 kn u bruto iznosu, to jest iznosu prije odbitka pripadajućih doprinosa iz osnovice, poreza ili drugih naknada. 
II. Privremenom stečajnom upravitelju Borisu Debeliću, OIB: 14888255196, Rastočine 3, Rijeka, određuje se naknada stvarnih troškova u iznosu od 370,52 kn neto.

Obrazloženje
	Rješenjem ovog suda posl. br. 14. St-446/2016-6 od 30. lipnja 2017. godine pokrenut je prethodni postupak radi utvrđivanja uvjeta za otvaranje stečajnog postupka nad dužnikom A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501 i imenovan privremeni stečajni upravitelj Boris Debelić, OIB: 14888255196, Rastočine 3, Rijeka.
U prethodnom postupku privremeni stečajni upravitelj je po nalogu suda podnio dana 23. listopada 2017. godine izvješće o gospodarsko-financijskom stanju dužnika.
Slijedom navedenog, a na temelju čl. 94. st. 1., 2. i 3. Stečajnog zakona (dalje: SZ, objavljen u NN 71/15, 104/17) u svezi sa člankom 119. stavak 6. SZ-a, valjalo je riješiti kao u izreci, pri čemu je privremenom stečajnom upravitelju po njegovom zahtjevu od 20. studenoga 2017. određena naknada stvarnog troška u iznosu od  370,52 kn neto (od čega 30,52 kn troškova cestarine i mostarine, 260,00 kn naknade troškova osobnog automobila, 40,00 kn naknade troškova korištenja telefona i telefaksa, te 40,00 kn naknade materijalnih troškova uredskog materijala) koji je sud i uvidom u obračun materijalnih troškova na listu 79 spisa, putni nalog na listu 80 spisa i pregled prolaza na listu 81 spisa ocijenio opravdanim i realnim.
Rijeka, 7. prosinca 2017. 

	                 						                Sudac                 
                     		                                 Vera Jelenović 

UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.

